b'\n_START_ARTICLE_\nFernando Hierro\n_START_SECTION_\nLandshold\n_START_PARAGRAPH_\nHierro n\xc3\xa5ede gennem sin karriere at spille hele 89 kampe og score 29 m\xc3\xa5l for Spaniens landshold. Dermed er han, p\xc3\xa5 trods af en spillerposition i midterforsvaret, den n\xc3\xa6stmest scorende spiller p\xc3\xa5 det spanske landshold, kun overg\xc3\xa5et af en anden Real Madrid-legende, Ra\xc3\xbal Gonz\xc3\xa1lez._NEWLINE_Hierro repr\xc3\xa6senterede sit land ved hele seks slutrunder, VM i 1990, VM i 1994, EM i 1996, VM i 1998, EM i 2000 samt VM i 2002. Det lykkedes dog ikke det spanske hold at vinde nogen af turneringerne, s\xc3\xa5 Hierros mange trof\xc3\xa6er p\xc3\xa5 klubplan blev aldrig suppleret af nogen med landsholdet._NEWLINE_Hierro er i Danmark m\xc3\xa5ske bedst kendt for at score det enlige m\xc3\xa5l mod det danske landshold ved den afg\xc3\xb8rende kvalifikationskamp til VM i 1994 i Sevilla. Den spanske 1-0 sejr kostede Danmark deltagelsen ved VM.'